##### Výbor Národnej rady Slovenskej republiky

***pre vzdelanie, mládež vedu a šport***

**Výpis zo zápisnice k bodu 5**

**z 37. schôdze Výboru NR SR pre vzdelanie, mládež, vedu a šport**

## zo dňa 14. novembra 2008

**Výbor NR SR pre vzdelanie, mládež, vedu a šport**

**prerokoval** návrh poslancov Národnej rady Slovenskej republiky Józsefa BERÉNYIHO a Lászlóa SZIGETIHO na vydanie zákona ktorým sa mení a dopĺňa zákon Národnej rady Slovenskej republiky č. 245/2008 Z.z. o výchove a vzdelávaní (školský zákon) a o zmene a doplnení niektorých zákonov **(tlač 816) – druhé čítanie** a na návrh určeného spravodajcu I. Andruská hlasoval o návrhu uznesenia uvedeného v prílohe.

Výbor **neprijal uznesenie**,

lebo podľa § 52 ods. 4 zákona NR SR č. 350/1996 Z. z. o rokovacom poriadku NR SR v znení neskorších predpisov nevyslovila s ním súhlas nadpolovičná väčšina prítomných členov výboru.

Z celkového počtu 11 členov výboru bolo prítomných 11 poslancov. Za návrh uznesenia hlasovali 5 poslanci, proti nebol nikto a 6 poslanci sa zdržali hlasovania.

Iný návrh nebol podaný.

Tatiana **Rosová** v. r. Ferdinand **Devínsky**  v. r.

overovateľka výboru predseda výboru

# ***Výbor Národnej rady Slovenskej republiky***

***pre vzdelanie,  mládež, vedu a šport***

# 37. schôdza výboru

NÁVRH

###### Uznesenie

**Výboru Národnej rady Slovenskej republiky**

**pre vzdelanie, mládež, vedu a šport**

**zo 14. novembra 2008**

Výbor Národnej rady Slovenskej republiky pre vzdelanie, mládež, vedu a šport **prerokoval** návrh poslancov Národnej rady Slovenskej republiky Józsefa BERÉNYIHO a Lászlóa SZIGETIHO na vydanie zákona ktorým sa mení a dopĺňa zákon Národnej rady Slovenskej republiky č. 245/2008 Z.z. o výchove a vzdelávaní (školský zákon) a o zmene a doplnení niektorých zákonov **(tlač 816) – druhé čítanie**

### súhlasí

s návrhom poslancov Národnej rady Slovenskej republiky Józsefa BERÉNYIHO a Lászlóa SZIGETIHO na vydanie zákona ktorým sa mení a dopĺňa zákon Národnej rady Slovenskej republiky č. 245/2008 Z.z. o výchove a vzdelávaní (školský zákon) a o zmene a doplnení niektorých zákonov **(tlač 816)**

### odporúča Národnej rade Slovenskej republiky

predmetný návrh zákona **schváliť s  pozmeňujúcimi a doplňujúcimi návrhmi**, ktoré sú uvedené v prílohe tohto uznesenia

### ukladá predsedovi výboru

zapracovať stanovisko výboru do spoločnej správy výborov o výsledku prerokovania návrhu vo výboroch.

Tatiana **Rosová** Ferdinand **Devínsky**

overovateľka výboru predseda výboru

**Príloha k uzneseniu**

**Zmeny a doplnky**

k návrhu poslancov Národnej rady Slovenskej republiky Józsefa BERÉNYIHO a Lászlóa SZIGETIHO na vydanie zákona ktorým sa mení a dopĺňa zákon Národnej rady Slovenskej republiky č. 245/2008 Z.z. o výchove a vzdelávaní (školský zákon) a o zmene a doplnení niektorých zákonov **(tlač 816)**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**1. K čl. I**

V čl. I, 1. bode sa vypúšťajú slová „tohto zákona“.

Legislatívno-technická úprava; vypustenie sa navrhuje z dôvodu nadbytočnosti.

**2. K čl. I**

V čl. I sa za 1. bod vkladá nový 2. a 3. bod, ktoré znejú:

„2. V § 13 ods. 4 sa slová „odseku 2“ nahrádzajú slovami „odseku 3“.

3. V § 110 ods. 5 sa slová „§ 13 ods. 3 až 8“ nahrádzajú slovami „§ 13 ods. 4 až 9“.“.

Legislatívno-technická úprava v nadväznosti na vloženie nového odseku 2 do § 13.

**3. K čl. II**

V čl. II sa slová „1. januára“ nahrádzajú slovami „1. februára“.

Zmena účinnosti sa navrhuje z dôvodu trvania legislatívneho procesu a zabezpečenia aspoň minimálnej legisvakačnej lehoty. Z tohto dôvodu je potrebné zmeniť účinnosť zákona tak, aby boli  dodržané požiadavky a lehoty stanovené Ústavou Slovenskej republiky [čl. 87 ods. 2 až 4 a čl. 102 ods. 1 písm. o)].